b'\n_START_ARTICLE_\nOdson\xc4\x8dje\n_START_PARAGRAPH_\nOds\xc3\xb3n\xc4\x8dje ali af\xc3\xa9lij je v astronomiji ena od dveh apsidnih to\xc4\x8dk in je skrajna to\xc4\x8dka Zemlje na tirnici okrog Sonca, kjer je Zemlja najbolj oddaljena od Sonca in se mu za\xc4\x8dne spet pribli\xc5\xbeevati. Zemlja je v odson\xc4\x8dju okoli 3./4. julija._NEWLINE_Apsidnih to\xc4\x8dk ne smemo zamenjevati s Son\xc4\x8devima obratoma, ki sta posledici navideznega gibanja Sonca in ne dejanskega gibanja Zemlje. Poletni Son\xc4\x8dev obrat se obi\xc4\x8dajno zgodi od 21. do 23. junija in takrat se za\xc4\x8dne poletje. Ker je Zemeljska vrtilna os nagnjena za kot 23\xc2\xb0 26\' 20" (23,439\xc2\xb0) proti ekliptiki je severni del Zemeljske poloble nagnjen proti Soncu in tako je na severni polobli poletje, na ju\xc5\xbeni pa zima._NEWLINE_To\xc4\x8dka, ko je Zemlja na svoji tirnici najbli\xc5\xbee Soncu, se imenuje prison\xc4\x8dje (perihelij) in nastopa pol leta kasneje, torej pozimi okoli 3. januarja._NEWLINE_Prison\xc4\x8dje in odson\xc4\x8dje sta tudi dneva, ko se v orientalni kozmologiji: Devetzvezdni KI, feng \xc5\xa1u, ... za\xc4\x8dne preobrat toka energije petih elementov.'